कांग्रेस के पूर्व नेता मणिशंकर अय्यर अक्सर अपने विवादित बयानों की वजह से कांग्रेस को मुसीबत में डालते रहे हैं। अय्यर की इन्हीं हरकतों के चलते कांग्रेस ने अय्यर को पार्टी से बाहर का रास्ता दिखाया था, लेकिन पार्टी से बाहर होने के बाद भी मणिशंकर अय्यर अपने बिगड़े बोलों से बाज नहीं आ रहे हैं। जी हां, अब उन्होंने पाकिस्तान से अपनी मोहब्बत का इज़हार करते हुए कहा कि वह पाकिस्तान से उतना ही प्यार करते हैं जितना भारत से करते हैं। अय्यर ने यह भी कहा कि पाकिस्तान बातचीत के रास्ते खोलकर रखना चाहता है इस पर उन्हें गर्व है, लेकिन भारत सरकार ऐसा नहीं कर रही जिसका उन्हें दुख है।